Аляксандр Міхайлавіч Кішчанка

Аляксандр Міхайлавіч Кішчанка (, в. Белы Калодзезь, Багучарскі раён, Цэнтральна-Чернозёмная вобласць — , Мінск) — беларускі мастак, аўтар вядомага «Габелену стагоддзя», які занесены ў Кнігу рэкордаў Гінэса. Народны мастак Беларусі (1991).

 Біяграфія 
Нарадзіўся 13 мая 1933 года ў вёсцы Белы Калодзеж Багучарскага раёна Цэнтральна-Чернозёмнай вобласці (цяпер — Варонежская вобласць Расіі).

У 1960 годзе скончыў Львоўскі інстытут прыкладнога і дэкаратыўнага мастацтва.

Працаваў ва ўсіх жанрах станковага жывапісу, [манументальна-дэкаратыўным мастацтве, габелене.

У 1963—1970 гадах выкладаў у Беларускім тэатральна-мастацкім інстытуце. Член Беларускага саюза мастакоў з 1964 года.

Памёр 11 лістапада 1997 года ў Мінску. Пахаваны ў Мінску на Усходніх могілках.

 Мазаікі 
 «Беларусь партызанская» (1973), смальта. Знаходзіцца на гасцініцы «Турыст»
 «Кастрычнік» (1975), смальта. Знаходзіцца на будынку БЕЛГІПРААГРАХАРЧПРАМА. Картон да мазаікі стварыў у 1973 годзе у майстэрні мінскага мастацкага камбіната сучасны беларускі мастак-манументаліст Валерый Даўгала.
 «Горад культуры», «Горад навукі», «Горад-будаўнік», «Горад-ваяр» (1977—1978), смальта. Серыя пано на будынках у мікрараёне Усход-1

 Габелены 
 «Раніца. Абуджэнне». (1972, у сааўтарстве з А. Бельцюковай).
 «Габелен стагоддзя». (1991—1995), воўна. Памеры — 14х19 метраў. Вага — амаль 300 кілаграмаў.

 Узнагароды і прэміі 
 Дзяржаўная прэмія БССР (1980).
 Дзяржаўная прэмія Рэспублікі Беларусь у галіне літаратуры, мастацтва і архітэктуры (1996) — за манументальны габелен «Габелен стагоддзя».
 Медаль Францыска Скарыны (1993).
 Народны мастак Беларусі (1991).

 Літаратура 



 Спасылкі 
 Вікторыя Аскера ART-космас Аляксандра Кішчанкі // Выдавецкі дом «Звязда»
 Фелікс Гараднічук Мастак, філосаф, празорца… // Літаратура і мастацтва. № 23 (4823), 12 чэрвеня 2015 г. — С. 12.

Катэгорыя:Мастакі СССР
Катэгорыя:Мастакі Беларусі
Катэгорыя:Мастакі-габеленісты Беларусі
Катэгорыя:Мастакі-манументалісты Беларусі
Катэгорыя:Мастакі-партрэтысты СССР
Катэгорыя:Мастакі-партрэтысты Беларусі
Катэгорыя:Мастакі-мазаічысты
Катэгорыя:Рэкардсмены Кнігі рэкордаў Гінеса
Катэгорыя:Асобы на марках
Катэгорыя:Нарадзіліся ў Варонежскай вобласці